[{"text_idx": "#000003", "text": "Toidupank kogub kauplustes toitu ta\u0308na ja homme"}, {"text_idx": "#000004", "text": "Toidupanga kogumispa\u0308evad erinevates Eesti toidukauplustes on ta\u0308na, 12. detsembril ja homme, 13. detsembril. Jo\u0303ulukuise toidukogumisaktsiooniga varuvad toidupangad kaupa pu\u0308hade eel jagatava erikoguse toiduabipakkide jaoks."}, {"text_idx": "#000006", "text": "\u201cJo\u0303ulukuine lisakogus toiduabi kuulub juba meie traditsioonide hulka,\u201d u\u0308tleb Toidupanga juht Piet Boerefijn. \u201cKuna aitame enneko\u0303ike lastega peresid, on neis leibkondades pu\u0308hade eel kulusid juba niigi palju ja seega loodame, et tavapa\u0308rasest suuremad ja parema koostisega pakid vo\u0303imaldavad neil peredel paremini jo\u0303ululauda katta ja u\u0308leu\u0308ldse muretumalt pu\u0308hadeajale vastu minna.\u201d"}, {"text_idx": "#000008", "text": "Oluline osa vajalikust kaubast saadakse toidukogumispa\u0308evade va\u0308ltel. No\u0303nda koguvad ta\u0308na ja homme Toidupanga punastes po\u0303lledes vabatahtlikud toidukaupa kella 12-18. Osades kauplustes on kohalik toidupank otsustanud alustada ka veidi varem vo\u0303i lo\u0303petada hiljem, na\u0308iteks saavad ko\u0303ik tartlased allpool nimetatud kauplustes annetada Toidupanga jaoks kuni kella 20ni o\u0303htul. Samuti on erandiks Rakvere Toidupank, mille vabatahtlikud on toidukogumiska\u0308rudega Rakvere Po\u0303hjakeskuse Rimis veel ka pu\u0308hapa\u0308eval kella 12-15."}, {"text_idx": "#000011", "text": "Eesti Toidupank on asutatud 2010. aasta ma\u0308rtsis Eesti-Hollandi Heategevusfondi ja Swedbanki poolt selleks, et aidata leevendada vaesusprobleemi ja vo\u0303idelda toidu raiskamise vastu."}]